PÁLYÁZATI FELHÍVÁS
Dunavecse Város Önkormányzata (a továbbiakban eladó) Képviselő-testületének 363/2016. (IX. 29.) Kt. határozata, valamint az önkormányzat vagyonáról és a vagyongazdálkodás szabályairól szóló 10/2014. (V. 05.) önkormányzati rendelete értelmében nyilvános egyfordulós pályázatot hirdet a Dr. Kolozs Gergely Kistérségi Egészségügyi Centrum tulajdonában lévő alábbi gépjármű értékesítésére: 

· Volkswagen Transporter típusú (forgalmi rendszáma: MLF 586, Alvázszám WV1ZZZ7HZ9H050148), Motorszám: BNZ) Hengerűrtartalom: 2461 cm3, 2009 évjáratú mentőautó (futott km:199 500)

· Irányár: 3.000.000 Ft,- azaz három millió forint.
A pályázat nyertese a legmagasabb vételárat kínáló pályázó. Az ajánlatok értékelésénél azonos feltételek vállalása esetén a pályázók között – az árverési szabályok megfelelő alkalmazásával – árversenyt kell tartani.

Az ellenértéket egyösszegben, a szerződés aláírását követő 60 napon belül kell megfizetni.

A vételi ajánlatot írásban, zárt borítékban, „Mentőautó” megjelöléssel, 2017. január 18. napján 14.00 óráig lehet benyújtani a Dunavecse Polgármesteri Hivatal Titkárságán. (6087 Dunavecse, Fő u. 43.) 

Az ajánlatnak tartalmaznia kell: 

a) a pályázó árajánlatát, ellenszolgáltatásra vonatkozó ajánlatát, értékesítés esetén a fizetési ütemezést,

b) a pályázó nyilatkozatát a pályázati kiírásban foglalt feltételek elfogadására vonatkozóan,

c) a pályázó ajánlati kötöttség vállalására vonatkozó nyilatkozatát,

d) amennyiben a pályázati kiírás előírja, az óvadék, valamint a pályázati kiírás, dokumentáció ellenértéke befizetését igazoló dokumentumot,

e) a pályázó szerződéskötéshez szükséges azonosító adatait

ea) természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét,

eb) átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét,

f) jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyzett adatairól vagy annak hitelesített másolatát, valamint képviselőjének aláírási címpéldányát vagy annak hitelesített másolatát,

g) az a)-f) pontokon túl mindazt, amit a pályázati kiírás előír.

Érvényes az ajánlat, ha mind tartalmi, mind formai követelményeit tekintve megfelel a pályázati kiírásban foglaltaknak.

Érvénytelen az ajánlat, ha:

a) olyan ajánlattevő nyújtotta be, aki vagy amely nem jogosult a pályázaton részt venni, beleértve azt az esetet is, ha a kiíró a pályázaton való részvétel lehetőségét óvadék megfizetéséhez, valamint a pályázati dokumentáció megvásárlásához kötötte, és a pályázó az óvadékot, valamint a pályázati dokumentáció ellenértékét nem, vagy nem a kiírásban foglaltaknak megfelelően bocsátotta a kiíró rendelkezésére,

b) az ajánlatot a kiírásban meghatározott határidő eltelte után nyújtották be,

c) az ajánlat nem felel meg a pályázati kiírásban foglaltaknak,

d) a pályázó az árajánlatát, ellenszolgáltatásra irányuló ajánlatát nem egyértelműen határozta meg.

A pályázattal kapcsolatban részletes tájékoztatást Dr. Darabos Zoltán intézményvezető főorvos nyújt a 0670/601-0053-os telefonszámon. 
Az ajánlatok bontása nyilvánosan történik 2017. január 18-án 14 órakor a Dunavecsei Polgármesteri Hivatal üléstermében.
A pályázatokat Dunavecse Város Önkormányzata Képviselő-testülete bírálja el. A pályázatok elbírálása a pályázati határidő lejárta után. Az intézményvezető a legmagasabb vételárat ajánló pályázóval köt adásvételi szerződést legkésőbb 2017. január 30. napjáig.
Dunavecse Város Önkormányzata Képviselő-testülete a pályázat indokolási kötelezettség nélküli eredménytelenné nyilvánításának jogát fenntartja. 

A pályázati kiírásban nem szabályozott kérdésekben Dunavecse Város Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 10/2014. (V. 05.) önkormányzati rendeletében foglaltak alkalmazandóak.

A felhívás közzétéve Dunavecse Város Honlapján: 2016. december 21.

Dunavecse, 2016.december 21. 








Vörös Sándor

